
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 560 

30 Ιουλίου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στην περιοχή 
Βρασνών Ν. Θεσ/νίκης για αρχαιολογικούς σκοπούς 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αλλαγή χρήσης του διατηρητέου κτιρίου του πρώην 
2ου Δημ. Σχολείου που βρίσκεται μεταξύ των οδών 
Κομνηνών και Χρυσάνθου στην Καλαμαριά 

Θεσ/κης. 2 

Χαρακτηρισμός ως διατηρητέου του κτιρίου του πα¬ 
λαιού Δημοτικού Σχολείου της Κοινότητας Οινούσ- 
σας Σερρών, φερομένου ως ιδιοκτησίας Κοινότη¬ 
τας Οινούσσας και καθορισμός ειδικών όρων και 

περιορισμών δόμησής του. 3 

Χαρακτηρισμός αποκλεισμένου (τυφλού) οικοπέδου 
ως οικοδομήσιμου στον Δήμο Προσοτσάνης Ν. 

Δράμας. 4 

Επανέγκριση (τροποποίηση) του Ρ.Σ. της επέκτασης 
Αγίας Τριάδας Θεσ/νίκης στο Ο.Τ. 3 για άρση α¬ 
παλλοτρίωσης, ιδιοκτησίας λόγω παρόδου εύλο¬ 
γου χρόνου. 5 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1073132/5133/0010 (1) 

Αναγκαστική απαλλοτρίωση ακινήτου στην περιοχή 
Βρασνών Ν. Θεσ/νίκης για αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περίτης αρμοδιότητος των Νομαρχών 
προς κήρυξιν αναγκαστικών τινων απαλλοτριώσεων». 


2. Τις διατάξεις του άρθρου 1 του Νόμου ΒΡΞΖ/1893 
«περί αναγκαστικής απαλλοτρίωσης ακινήτων προς συ- 
ντήρησιν ή ανεύρεση αρχαιοτήτων». 

3. Το από 7.6.1996 απόσπασμα πρακτικού από τη συνε¬ 
δρίαση με αριθ. 19/21.5.1996 του Κεντρικού Αρχαιολογι¬ 
κού Συμβουλίου. 

4. Την 1107147/1239/0006Α/4.10.96 (ΦΕΚ922/7.10.1996 
τ. Β) κοινή απόφαση του Πρωθυπουργού και του Υπουρ¬ 
γού Οικονομικών, σχετικά με ανάθεση αρμοδιοτήτων 
στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση ακινήτου, 
για λόγους δημόσιας ωφέλειας και ειδικότερα για την ανά¬ 
δειξη, συντήρηση και προστασία φρουριακού συγκροτή¬ 
ματος έκτασης συνολικού εμβαδού 3883,58μ 2 που βρίσκε¬ 
ται στην περιοχή Βρασνών Θεσσαλονίκης και εικονίζεται με 
κλίμακα 1:200 και με στοιχεία Α-Β-Γ-Δ,.... Υ-Φ-Χ-Α στο από 
Ιανουάριου 1997 και με Α/Α 2881 κτηματολογικό διάγραμ¬ 
μα - πίνακα του Ταμείου Αρχαιολ. Πορ. και Απαλ. το οποίο 
έχουν συντάξει η Μαγδαληνή Μαθέα και Γ. Θαλασσινού και 
έχει θεωρήσει ο Προϊστάμενος Αποτυπώσεων και Συντη- 
ρήσεως Κτιρίων του ΤΑΠΑ Μ. Μαυραίδής στις 6.2.1997. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο Δημήτριος Μαυρίδης. 

Η απαλλοτρίωση κηρύσσεται υπέρτου Δημοσίου και με 
δαπάνη του Ταμείου Αρχαιολογικών Πόρων και Απαλλο¬ 
τριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ Ε. ΒΕΝΙΖΕΛΟΣ 

- ♦ - 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 3240 (2) 

Αλλαγή χρήσης του διατηρητέου κτιρίου του πρώην 2ου 
Δημ. Σχολείου που βρίσκεται μεταξύ των οδών Κομνη¬ 
νών και Χρυσάνθου στην Καλαμαριά Θεσ/νίκης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1577/1998 (ΦΕΚ210 Α') «Γενικός Οικοδομικός 

Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1998-ΦΕΚ 91 Α'). 

β. Των Π. Δ/των 358/1986 (ΦΕΚ 158Α'), 92/1987 (ΦΕΚ 
51Α') και 492/1988 (ΦΕΚ 224 Α'), για τις αρμοδιότητες και 
τον Οργανισμό του Υπουργείου Βόρειας Ελλάδας, αντί¬ 
στοιχα. 

2. Την απόφαση Υ 704/19.8.1988 (ΦΕΚ 575 Β')του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την απόφαση Υ 704/19.8.1988 (ΦΕΚ 575 Β') του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την απόφαση ΔΠ/ΠΜ/2755/109/9.5.1989του Νομάρ¬ 
χη Θεσσαλονίκης, για την τροποποίηση του ρυμοτομικού 
σχεδίου Δήμου Καλαμαριάς με τον αποχαρακτηρισμό χώ¬ 
ρου σχολείου και τον χαρακτηρισμό του σε χώρο δημι¬ 
ουργίας πολιτιστικού κέντρου (κτίριο πολιτιστικών δρα¬ 
στηριοτήτων) και τον χαρακτηρισμό χώρου δημιουργίας 
πρασίνου - πλατείας. 

4. Την απόφαση 7022/23.1.1997 ΦΕΚ 103/Δ/14.2.1997 
του Υπουργού Μακεδονίας - Θράκης για τον χαρακτηρι¬ 
σμό ως διατηρητέου του κτιρίου του πρώην 2ου Δημοτι¬ 
κού Σχολείου και του περιβάλλοντος χώρου του μεταξύ 
των οδών Κομνηνών και Χρυσάνθου στην Καλαμαριά 
Θεσσαλονίκης. 

5. Το έγγραφο 8752/2663/4.5.1998 της Δ/νσης Πολεο- 
δομικού Σχεδιασμού/Τμήμα Παραδοσιακών Οικισμών 
του Υ.ΠΕ.ΧΩ.Δ.Ε., και 

6. Το με αριθμό πρωτοκόλλου ΔΤΎ/ΤΠ/2523/26.5.1998 
έγγραφο του Δήμου Καλαμαριάς, αποφασίζουμε: 

1. Εγκρίνουμε: 

α. Την αλλαγή χρήσης του διατηρητέου κτιρίου του 
πρώην 2ου Δημοτικού Σχολείου, που βρίσκεται μεταξύ 
των οδών Κομνηνών και Χρυσάνθου στην Καλαμαριά 


Θεσσαλονίκης, από κτίριο Πολιτιστικών Δραστηριοτήτων 
σε Δημαρχείο Καλαμαριάς. 

β. Τη νομιμοποίηση του υπάρχοντος διώροφου κτιρίου 
Πολιτιστικών Δραστηριοτήτων στη γωνία των οδών Κο¬ 
μνηνών και Τριανταφυλλίδη και την ανέγερση νέου διω¬ 
ρόφου κτιρίου στη γωνία των οδών Χρυσάνθου και Τρια- 
νταφυλλίδου για τη στέγαση Δημοτικών Υπηρεσιών και 
του Δημοτικού Συμβουλίου. Η μελέτη ανέγερσης του κτι¬ 
ρίου αυτού, μετά τη γνωμοδότηση της ΕΠΑΕ, θα υποβλη¬ 
θεί για την τελική έγκριση στη Δ/νση Πολιτισμού του 
Υ.ΜΑ.Θ. 

γ. Την κατασκευή υπογείου χώρου στάθμευσης στον 
αύλειο χώρο του διατηρητέου και των απαραιτήτων γιατη 
λειτουργία των μικρών επιφανειακών κατασκευών (είσο¬ 
δοι, έξοδοι κλπ). 

Προϋπόθεση για την εφαρμογή των β) καιγ) αποτελείη 
ανάλογη τροποποίηση του ρυμοτομικού σχεδίου. 

2. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, εντός προθεσμίας εξήντα (60) 
ημερών, αρχομένης από της επομένης της δημοσιεύσε- 
ώς της στην Εφημερίδα της Κυβερνήσεως, σύμφωνα με 
τις διατάξεις του άρθρου 46 του Π.Δ. 18/1989 «Κωδικο¬ 
ποίηση Διατάξεων νόμων για το Συμβούλιο της Επικρά¬ 
τειας». 

3. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

4. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Θεσσαλονίκη, 2 Ιουλίου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5203 


Αριθ. 1299 ( 3 ) 

Χαρακτηρισμός ως διατηρητέου του κτιρίου του παλαιού 
Δημοτικού Σχολείου της Κοινότητας Οινούσσας Σερ¬ 
ρών, φερομένου ως ιδιοκτησίας Κοινότητας Οινούσ- 
σας και καθορισμός ειδικών όρων και περιορισμών δό¬ 
μησής του. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1988-ΦΕΚ9ΙΑ'). 

Του Π .Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα) και (δδ), που αναφέρονται στο χα¬ 
ρακτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών και στην προστασία των ι¬ 
στορικών τόπων, αντίστοιχα. 

Του Π.Δ. 92/1987 (ΦΕΚ 51Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Δ/τος 492/1988 (ΦΕΚ 224 Α). 

2. Την απόφαση Υ. 704/ 19 . 8 .1988 (ΦΕΚ575 Β') του Πρω¬ 
θυπουργού, για την μετονομασία του Υπουργείου Βόρει¬ 
ας Ελλάδας σε Υπουργείο Μακεδονίας - Θράκης. 

3. Την από 22.1.98 αιτιολογική έκθεση της Διεύθυνσης 
Πολιτισμού του Υπουργείου Μακεδονίας - Θράκης. 

4. Τη 1299/10.3.98 απάντηση της Κοινότητας Οινούσ- 
σας, αποφασίζουμε: 

1. Χαρακτηρίζουμε ως διατηρητέο το κτίριο του παλαι¬ 
ού Δημοτικού Σχολείου της Κοινότητας Οινούσσας Σερ¬ 
ρών, φερομένου ως ιδιοκτησίας Κοινότητας Οινούσσας 
όπως φαίνεται στο τοπογραφικό διάγραμμα σε κλίμακα 
1:200, που θεωρήθηκε από τη Δ/νση Πολιτισμού του Υ- 
ΜΑΘ και που σε σμίκρυνση αντίτυπό του δημοσιεύεται με 
την απόφαση αυτή, για τους παρακάτω κυρίως λόγους: 

Αποτελεί δείγμα μονοτάξιου σχολικού κτιρίου των αρ¬ 
χών του αιώνα, έχει κτισθεί σύμφωνα με τα σχέδια του Υ¬ 


πουργείου Παιδείας για τα σχολικά κτίρια και αφού ανα- 
καινισθεί κι αναπαλαιωθεί θα χρησιμοποιηθεί σαν κέντρο 
πολιτιστικών δρώμενων της Κοινότητας. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα- 
σταστάσεων, η στατική ενίσχυση και η εσωτερική διαρ¬ 
ρύθμιση του κτιρίου εφ’ όσον δεν αλλοιώνεται ο γενικός 
αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που .να πληροφορούν για τη 
χρήση των χώρων του κτιρίου. 

5. για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας - 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, εντός προθεσμίας εξήντα (60) 
ημερών, αρχόμενης από της επομένης της δημοσιεύσε- 
ώς της στην Εφημερίδα της Κυβερνήσεως, σύμφωνα με 
τις διατάξεις του άρθρου 46 του Π.Δ. 18/1989 «Κωδικο¬ 
ποίηση Διατάξεων Νόμων για το Συμβούλιο της Επικρά¬ 
τειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθει στην Εφημερίδα της 
Κυβερνήσεως. 

Θεσσαλονίκη, 2 Ιουλίου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. Τ.Π.-Π. 2554 ( 4 ) 

Χαρακτηρισμός αποκλεισμένου (τυφλού) οικοπέδου ως 

οικοδομήσιμου στον Δήμο Προσοτσάνης Ν. Δράμας. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. περί σχεδίων πό¬ 
λεων, κωμών κ.λπ. και ειδικότερα την παρ. 5 των άρθρων 
43-44-45 αυτού. 

2. Το Ν. 1577/85 περί Γ.Ο.Κ. 

3. Το Ν.Δ. 314/1968 περί χορήγησης στον Υπουργό Βό¬ 
ρειας Ελλάδας και τους Νομάρχες αρμοδιότητες έγκρι¬ 
σης, τροποποίησης κ.λπ. σχεδίων πόλεων και κωμών. 

4. Το Νόμο 1558/26.7.85 περί σύστασης Υπουργείου 
Περιβάλλοντος, Χωροταξίας και Δημοσίων Έργων. 

5. Τον Οικιστικό Νόμο 1337/83. 

6 . Το πρακτικό με αριθμό 28/30.6.98 του Συμβουλίου 
ΠΕ.ΧΩ. Νομού Δράμας με το οποίο γνωμοδοτεί υπέρ του 
χαρακτηρισμού σαν τυφλού του οικοπέδου με αριθμό ι¬ 
διοκτησίας 158 που εμπίπτει στο 16 Ο.Τ. του Δήμου Προ¬ 
σοτσάνης Ν. Δράμας, ιδιοκτησίας Παρασκευόπουλου 
Χαρ. και Δέσποινας κατοίκων Προσοτσάνης, αποφασί¬ 
ζουμε: 

1. Εγκρίνουμε τον χαρακτηρισμό ως οικοδομήσιμου 


του αποκλεισμένου οικοπέδου με αριθμό 158 που βρί¬ 
σκεται μέσα στο 16 Ο.Τ. του εγκεκριμένου ρυμοτομικού 
σχεδίου του Δήμου Προσοτσάνης Ν. Δράμας. 

2. Ορίζουμε τους παρακάτω όρους δόμησης για το οι¬ 
κόπεδο: 

Ελάχιστη Κάλυψη 60%. 

Όροφοι 2. 

Μέγιστο ύψος 7,50 μ. 

Σε περίπτωση στέγης επιπλέον 1,50 μ. 

Σ.Δ.: 0,60. 

Ελάχιστες αποστάσεις από όρια Δ=2,50 μ. εφόσον δεν 
τοποθετηθεί το κτίσμα στο κοινό όριο των όμμορων οικο¬ 
πέδων. 

Κατά τα λοιπά ισχύουν οι διατάξεις του ΓΟΚ/85. 

3. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του Δημοτικού 
προϋπολογισμού. 

4. Η απόφαση αυτή μαζί με το συνοδεύον αυτήν τοπο- 
γραφικό διάγραμμα να δημοσιευθεί στην Εφημερίδα της 
Κυβερνήσεως. 

Η ισχύς της παρούσας αρχίζει μετά τη δημοσίευση. 

Δράμα, 13 Ιουλίου 1998 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 

Αρίθ.οικ. 4717 ( 5 ) 

Επανέγκριση (τροποποίηση) του Ρ.Σ. της επέκτασης Α¬ 
γίας Τριάδας Θεσ/νίκης στο Ο.Τ. 3 για άρση απαλλο¬ 
τρίωσης, ιδιοκτησίας λόγω παρόδου ευλόγου χρόνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κ.λπ.» όπως τροποποιήθηκαν και συμπληρώθη¬ 
καν και ειδικότερα το άρθρο 3. 

2. Τις διατάξεις του Ν. 2508/97 και ειδικότερα του άρ¬ 
θρου 25 παρ. 9α σύμφωνα με το οποίο, οι ρυθμίσεις που 
προβλέπονται από την παρ. 1 άρθ. 3 του Ν. 2242/94 γίνο¬ 
νται με απόφαση του Γ.Γ. Περιφέρειας μετά από γνώμη 
του Περιφερειακού Σ.Χ.Ο.Π. 

3. Το από 5.6.66/10.10.66 (ΦΕΚ 160 Δ') Δ/γμα ρυμοτο¬ 
μίας και επιβολής όρων δόμησης της επέκτασης Αγίας 
Τριάδας. 

4. Την υπ’ αρ. 386/97 απόφαση του Ε'τμήμ. Σ.Τ.Ε. 

5. Το υπ’ αρ. 1101/23.9.97 διαβιβαστικό του πρακτικού 
της 11/97 συνεδριάσεως του Κοιν. Συμβουλίου Αγίας 
Τριάδας. 

6 . Την υπ’ αρ. 80η πράξη/6η συνεδρία/16.6.98 γνωμο¬ 
δότηση του Περ/κού Συμβουλίου Περ/ντος Χωροταξίας 
Κ.Μ. μετά την από 16.6.98 σχετική εισήγηση του τμήμα¬ 
τος Π.Σ.Ε. της ΔΙ.ΠΕ.ΧΩ. Κ.Μ. 

7. Το άρθρ. 29/Ατου Ν. 1558/85 όπως προστέθηκε μετο 


άρθρο 27 του Ν. 2081/92 (ΦΕΚ 154 Α) και τη διαπίστωση 
ότι από τις κοινοτικού χαρακτήρα διατάξεις της παρού¬ 
σας δενπροκαλείται δαπάνη σε βάρος του κρατικού προ¬ 
ϋπολογισμού ή του οικείου Ο.Τ.Α., αποφασίζουμε: 

1. Την έγκριση της άρσης απαλλοτρίωσης της ιδιοκτη¬ 
σίας των Νικολάου και Αγγελικής Χατζηπροδρόμου που 
εμπίπτει στο Ο.Τ. 3 της επέκτασης του Ρ.Σ. Αγίας Τριάδας 
Θεσ/νίκης. 

2. Την επανέγκριση (τροποποίηση) του Ρ.Σ. στο Ο.Τ. 3 
που ήταν χαρακτηρισμένο σαν χώρος πρασίνου με το α¬ 
πό 5.9.66 Β. Δ/γμα ως εξής: 

Δημιουργείται οικοδομήσιμο οικοδομικό τετράγωνο 3α 
στο τμήμα του Ο.Τ. 3που αντιστοιχεί στην ιδιοκτησία των 
αιτούντων. 

Το Ο.Τ. 3α θα διαχωρίζεται από το Ο.Τ. 3 με πεζόδρομο 
πλάτους 3 μέτρων ο οποίος θα διανοιχτεί μέσα στην ιδιο¬ 
κτησία των αιτούντων κατά μήκος του προς δυσμάς υλο¬ 
ποιημένου ήδη ορίου των όπως φαίνεται στο συνημμένο 
της απόφασης τοπογραφικό διάγραμμα (κλιμ. 1:500) που 
αντίτυπό του δημοσιεύεται με την παρούσα απόφαση. 

3. Η ισχύςτης παρούσης αρχίζει απάτη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 10 Ιουλίου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









